open-index/open-wikipedia-markdown huggingface dataset:
পটুয়া সংগীত

**পটুয়া সঙ্গীত** বাংলার এক প্রাচীন লোকসঙ্গীতের ধারা। পটচিত্রকর তথা পটুয়ারা লৌকিক ও পৌরাণিক কাহিনি অবলম্বন করে বিভিন্ন ধরনের পটচিত্র অঙ্কন করেন এবং পটের কাহিনিকে ঘিরে সঙ্গীত রচনা করেন। এই সকল গান তারা বাড়ি বাড়ি ঘুরে পট প্রদর্শনের সঙ্গে পবিবেশন করেন। পশ্চিমবঙ্গের বীরভুম, পশ্চিম মেদিনীপুর, বর্ধমান, মুর্শিদাবাদ ও অন্যান্য পল্লী অঞ্চলগুলিতে পটুয়া সঙ্গীতের প্রচলন দেখা যায়।

## প্রকারভেদ
পটুয়া সঙ্গীত বা পটগীতিকে সাধারণত তিনটি শ্রেণিতে ভাগ করা যায়। এগুলি  হল লীলা কাহিনি, পঞ্চ বা পাঁচ কল্যাণী এবং গোপালন বিষয়ক গীতিকা।

### লীলা কাহিনি
কৃষ্ণলীলা, গৌরাঙ্গলীলা, রামলীলা, শিবপার্বতীলীলা ইত্যাদি এই লীলা কাহিনি মূলক সঙ্গীত।

### পঞ্চ বা পাঁচ কল্যাণী
এই পর্যায়ের সঙ্গীতগুলি কোনো বিশেষ লীলা কাহিনি বা আখ্যায়িকা অবলম্বনে রচিত হয় না। এখানে নানা দেব-দেবীর সম্ভন্ধে ছড়ার পাঁচমিশালি সমাবেশ ঘটে।
### গোপালন বিষয়ক গীতিকা
গো-পালন গীতিগুলিতে কপিলার মর্তে অবতীর্ণ হতে প্রথমে অনিচ্ছা প্রকাশ ও পরবর্তিতে মনুষ্যজাতির সেবার জন্য দেবগণের সনির্বন্ধ মিনতি এখানে গীত হয়।

## অঞ্চল
পটুয়া সঙ্গীতের প্রচলন পূর্বে সম্পূর্ণ রাঢ় অঞ্চলে থাকলেও বর্তমানে পশ্চিমবঙ্গের বীরভুম, পশ্চিম মেদিনীপুর, পশ্চিম মেদিনীপুরের পিঙ্গলা ব্লকের নয়াগ্রাম, বর্ধমান, মুর্শিদাবাদ জেলায় এই গীত শোনা যায়। পিঙ্গলা ব্লকের নয়াগ্রাম এই প্রাচীন ঐতিহ্যকে এখনও দৃঢ়ভাবে ধরে রেখেছে। এখানকার প্রায় পঞ্চাশ থেকে পঞ্চান্নটি পরিবার পটশিল্প ও পটুয়া সঙ্গীতের সঙ্গে যুক্ত আছে।

## পটচিত্র ও পটগীতির সম্পর্ক
পটগীতির বর্ণনা সম্পূর্ণরূপে পটচিত্রের হুবহু অনুকরণে না হলেও পটচিত্র পটগীতির পরিপোষক। চিত্রে যা বর্ণিত হয়, গীতিকার তার বর্ণনা না দিয়ে চিত্রের অন্তর্নিহিত ভাব ও ভক্তিরসের অভিব্যঞ্জনা করেন। প্রকৃতপক্ষে চিত্রে যা ফুটে ওঠে, তা গীতিতে বর্ণিত হয়, আবার গীতে বণিত অভিব্যঞ্জনা চিত্রে উহ্য় থাকে।

## বাঙালি জীবনের নিখুঁত রূপ
কৃষ্ণলীলা, রামলীলা, শিবের শঙ্খ পরানো প্রভৃতি সঙ্গীতে বাংলার স্ত্রী-পুরুষ ও জীবনের এক নিখুঁত প্রতিকৃতি রচিত হয়েছে। ধর্ম, দর্শন ও পুরানের মূল তত্ত্বগুলি যে বাঙালি হিন্দুসমাজে খুব সহজভাবেই সঞ্চারিত হয়েছে তা পটুয়া সঙ্গীত থেকে সহজেই বোঝা যায়। রামের বিবাহে ছাদনাতলা অথবা পার্বতীর কাছে সব অলঙ্কারের চেয়ে যে শাঁখার মর্যাদা বেশি তা পটুয়া সঙ্গীতে ফুটে ওঠে।

## নিদর্শন
বর্তমানে পটগীতির প্রচলন কমে আসলেও কিছুকিছু জায়গায় এখনও এই গান শোনা যায়। বিভিন্ন গ্রন্থকার যে সকল গীতিগুলি সংকলিত করে রেখেছে সেগুলি থেকে পট গীতির কিছু ধারণা পাওয়া যায়।

### পঞ্চকল্যাণী গীতি

### কৃষ্ণ পটের গীতি

### যম পটের গীতি

### গাজীর পটগীতিকা

## শিল্পী
* দুখুশ্যাম: বর্তমান পশ্চিম মেদিনীপুর জেলার নয়াগ্রামের একজন বিখ্যাত পটুয়া গীতিকার।  তার আত্মকথায় আছে-
* পুলিন চিত্রকর
* রানী চিত্রকর
* গৌরী চিত্রকর

## আরও দেখুন
* পটচিত্র
* পটুয়া
* চালচিত্র

## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলার সংস্কৃতি
বিষয়শ্রেণী:পশ্চিমবঙ্গের সঙ্গীত
বিষয়শ্রেণী:পশ্চিমবঙ্গের লোকসংস্কৃতি
বিষয়শ্রেণী:পশ্চিমবঙ্গের লোকসংগীত
জামিয়াতুর রেজা

**জামিয়াতুর রেজা** একটি ইসলামী শিক্ষালয়, ভারতের বেরেলীতে অবস্থিত। ইহা মাওলানা আখতার রেজা খান আজহারী কর্তৃক ২০০০ সালে প্রতিষ্ঠিত হয়।

## আরও দেখুন
*আহমদ রেজা খান বেরলভী
*হামিদ রেজা খান

## তথ্যসূত্র

## বহিঃসংযোগ

বিষয়শ্রেণী:ভারতের ইসলামী বিশ্ববিদ্যালয় এবং কলেজ
বিষয়শ্রেণী:ভারতের মাদ্রাসা
বিষয়শ্রেণী:উত্তর প্রদেশের বিশ্ববিদ্যালয় এবং কলেজ
বিষয়শ্রেণী:বেরেলীতে শিক্ষা
বিষয়শ্রেণী:বেরলভী ইসলামি বিশ্ববিদ্যালয় এবং কলেজ
বিষয়শ্রেণী:আহমদ রেজা খান বেরলভীর স্মারক
বিষয়শ্রেণী:ভারতের ইসলামি বিশ্ববিদ্যালয় ও কলেজ
বিষয়শ্রেণী:উত্তরপ্রদেশের বিশ্ববিদ্যালয় ও কলেজ
খাকরেজ জেলা

**খাকরেজ জেলা** আফগানিস্তানের কান্দাহার প্রদেশে উত্তর-কেন্দ্রীয় অঞ্চলের একটি জেলা, যেখানে ২০ হাজারেরও বেশি লোকের জনসংখ্যার নিয়ে একটি গ্রামীণ কৃষি সম্প্রদায় পরিচালিত হয়ে থাকে। এটি শাহ আগা শেরাইনের এর শহর নামে বিশেষভাবে পরিচিত, যা আফগানিস্তানে প্রাচীনতম ঐতিহাসিক ইসলামি নিদর্শনগুলির মধ্য অন্যতম। ভৌগোলিক অবস্থান অনুযায়ী জেলাটির পশ্চিমে ঘোরাক জেলা, দক্ষিণে মেওয়ান্দ জেলা ও পাঞ্জাই জেলার সীমানা, পূর্বে আর্ঘাান্দাব জেলা ও শাহ ওয়ালী কোট জেলা এবং নৈশ জেলা উত্তর দিকে অবস্থিত। জেলাটির কেন্দ্রীয় শহরের নাম হচ্ছে দারভিশান গ্রাম, যেটি পশ্চিম অঞ্চলে অবস্থিত।

## তথ্যসূত্র

## বহিঃসংযোগ
*AIMS District Map

বিষয়শ্রেণী:কান্দাহার প্রদেশের জেলা
ইয়েরি মিনা

**ইয়েরি ফার্নান্দো মিনা গঞ্জালেজ** (জন্মঃ ২৩ সেপ্টেম্বর ১৯৯৪) একজন কলম্বীয় পেশাদার ফুটবলার যিনি সেন্টার-ব্যাক হিসেবে ইংল্যান্ডের ক্লাব এভারটন এবং কলম্বিয়া জাতীয় দল এর হয়ে খেলেন।

মিনা *দেপর্তিভো পাস্তো* এর হয়ে তার পেশাদার ফুটবলার জীবন শুরু করেন ২০১৩ সালে। ২০১৩ সালের ডিসেম্বরে তিনি কলম্বিয়ার স্বনামধন্য ক্লাব *সান্তা ফে* তে পাড়ি জমান। ২০১৬ সালের জুলাইতে তিনি ব্রাজিলের ক্লাব *পালমেইরাস* এ যোগ দেন। ২০১৮ এর জানুয়ারিতে তিনি ১ কোটি ১৮ লক্ষ ইউরোর বিনিময়ে স্পেনের বার্সেলোনায় যোগ দেন। মিনা হচ্ছেন বার্সেলোনার হয়ে প্রতিযোগিতা মূলক ফুটবল খেলা প্রথম কলম্বীয় ফুটবলার। ২০১৮ সালের আগস্টে ইংল্যান্ডের ক্লাব এভারটন তাকে ৩ কোটি ২ লক্ষ ৫০ হাজার ইউরোর বিনিময়ে কিনে নেয়।

মিনা *কলম্বিয়া অনূর্ধ্ব-২৩* দলের হয়ে খেলেছেন। ২০১৬ সালে তার কলম্বিয়া জাতীয় দল এ অভিষেক হয়। তিনি ২০১৮ ফিফা বিশ্বকাপ এ তিনটি গোল করেন যার সবগুলোই ছিল হেড থেকে। তিনটি গোল করার মাধ্যমে তিনি একজন ডিফেন্ডার হয়ে একটি বিশ্বকাপে সর্বোচ্চ গোল করার রেকর্ডে ভাগ বসান। এই রেকর্ডের আগের অংশীদার ছিলেন *১৯৭৪ বিশ্বকাপ* এ জার্মানির পল ব্রাইটনার এবং ১৯৯০ বিশ্বকাপ এ জার্মানির আনড্রেয়াস ব্রেহমা।

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:কলম্বীয় ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:কলম্বিয়ার আন্তর্জাতিক ফুটবলার
বিষয়শ্রেণী:এভার্টন ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড়
বিষয়শ্রেণী:কলম্বীয় প্রবাসী ফুটবলার
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:২০১৬ কোপা আমেরিকার খেলোয়াড়
বিষয়শ্রেণী:২০১৯ কোপা আমেরিকার খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:এসিএফ ফিওরেন্তিনার খেলোয়াড়
বিষয়শ্রেণী:কাইয়ারি কালচোর খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
হন্ডুরাসের কেন্দ্রীয় ব্যাংক

**হন্ডুরাসের কেন্দ্রীয় ব্যাংক** () দ্বারা হন্ডুরাসের কেন্দ্রীয় ব্যাংককে বোঝানো হয়ে থাকে। ব্যাংকটির বর্তমান সভাপতি হচ্ছেন মানুয়েল বাউটিস্টা। 
এই ব্যাংকটি ১লা জুলাই ১৯৫০ সালে প্রতিষ্ঠিত হয়। ব্যাংকটির প্রাক্তন সভাপতিদের মধ্যে রয়েছেন-  রিকার্ডো মাদুরো, সান্দ্রা মিডেন্স এবং মার্লন টাবুরা।

## আরও দেখুন
* কেন্দ্রীয় ব্যাংকের তালিকা
## তথ্যসূত্র

## বহিঃসংযোগ
*  ব্যাংকো সেন্ট্রাল দে হন্ডুরাসের অফিসিয়াল ওয়েবসাইট

বিষয়শ্রেণী:কেন্দ্রীয় ব্যাংক
বিষয়শ্রেণী:হন্ডুরাসের অর্থনীতি
বিষয়শ্রেণী:হন্ডুরাসের ব্যাংক
বিষয়শ্রেণী:১৯৫০-এ হন্ডুরাসে প্রতিষ্ঠিত
বিষয়শ্রেণী:১৯৫০-এ প্রতিষ্ঠিত ব্যাংক
লন্ডন বিশ্ববিদ্যালয়

**লন্ডন বিশ্ববিদ্যালয়** (ইংরেজি: University of London) হল ইংল্যান্ডের লন্ডনে অবস্থিত একটি কলেজিয়েট ও গবেষণা বিশ্ববিদ্যালয়। এটি ১৮৩৬ সালের রাজকীয় চার্টার অনুসারে প্রতিষ্ঠিত হয় এবং ১৮৬৩ সালের রাজকীয় চার্টার অনুসারে মঞ্জুরীকৃত হয়। এটি বর্তমানে লন্ডন বিশ্ববিদ্যালয় আইন ১৯৯৪ ও এই আইনের বিধান অনুসারে পরিচালিত হচ্ছে। বিশ্ববিদ্যালয়টিতে বর্তমানে ১৮টি অধিভুক্ত কলেজ, ৯টি গবেষণা ইনস্টিটিউট, দূরশিক্ষণ আন্তর্জাতিক প্রোগ্রাম ও একটি কেন্দ্রীয় পরিষদ রয়েছে। এই কলেজিয়েট বিশ্ববিদ্যালয়টিতে লন্ডনের দ্বিতীয় প্রাচীনতম মেডিক্যাল স্কুল রয়েছে, এবং যুক্তরাজ্যে এই বিশ্ববিদ্যালয়েই প্রথম কোন নারী ডিগ্রি গ্রহণের জন্য ভর্তি হয় এবং যুক্তরাজ্যে এই বিশ্ববিদ্যালয়েই প্রথম কোন নারীকে উপাচার্য করা হয়।

এটি ১৬১,২৭০ ক্যাম্পাস-ভিত্তিক শিক্ষার্থী ও আন্তর্জাতিক প্রোগ্রামের অধীনে আরো ৫০,০০০ শিক্ষার্থীসহ পূর্ণকালীন শিক্ষার্থীর সংখ্যার ভিত্তিতে যুক্তরাজ্যের সর্ববৃহৎ বিশ্ববিদ্যালয়। এটি ১৯০০ সাল থেকে সংঘবদ্ধ কাঠামোতে পরিবর্তিত হয়।

বেশিরভাগ অধিভুক্ত কলেজ যুক্তরাজ্যের সেরা ৫০ বিশ্ববিদ্যালয়ের র‍্যাংকিংয়ে রয়েছে এবং ভর্তি থেকে শুরু করে তহবিল গঠন পর্যন্ত এই কলেজগুলো স্বাধীনভাবে পরিচালিত হয়। বর্তমানে কয়েকটি কলেজ তাদের নিজেদের ডিগ্রি প্রদান করার অধিকার লাভ করেছে এবং বাকিগুলো সংঘবদ্ধ বিশ্ববিদ্যালয়ের অধীনে রয়েছে। এই বিশ্ববিদ্যালয়ের অধিভুক্ত বৃহত্তম দশটি কলেজ হল ইউনিভার্সিটি কলেজ লন্ডন, কিংস কলেজ লন্ডন, কুইন ম্যারি, সিটি, বার্কবেক, লন্ডন স্কুল অব ইকোনমিক্স অ্যান্ড পলিটিক্যাল সায়েন্স, রয়্যাল হলোওয়ে, গোল্ডস্মিথস, এসওএএস, এবং সেন্ট জর্জস। এই বিশ্ববিদ্যালয়ের অধিভুক্ত বিশেষায়িত কলেজগুলো হল লন্ডন বিজনেস স্কুল, রয়্যাল ভেটারিনারি কলেজ এবং হেথ্রপ কলেজ। এই কলেজগুলো দর্শন ও ধর্মতত্ত্বে বিশেষায়িত। ইম্পেরিয়াল কলেজ লন্ডন পূর্বে এই বিশ্ববিদ্যালয়ের সদস্য ছিল, ১০০৭ সালে এটি এই বিশ্ববিদ্যালয় থেকে আলাদা হয়ে যায়। সিটি সবচেয়ে সাম্প্রতিক অধিভুক্ত কলেজ, এটি ২০১৬ সালের ১লা সেপ্টেম্বর এই বিশ্ববিদ্যালয়ের সাথে যোগ দেয়।

২০১৫ সাল পর্যন্ত এই বিশ্ববিদ্যালয় থেকে প্রায় ২ মিলিয়ন শিক্ষার্থী পাস করেছেন। যাদের মধ্যে ১২ জন শাসক, ৫২ জন রাষ্ট্রপতি বা প্রধানমন্ত্রী, ৮৪ জন নোবেল বিজয়ী, ৬ জন গ্র্যামি বিজয়ী, ২ জন অস্কার বিজয়ী এবং ৩ জন অলিম্পিক স্বর্ণপদক বিজয়ী রয়েছে। কলেজিয়েট গবেষণা বিশ্ববিদ্যালয় থেকে কয়েকটি দেশের জাতির জনক পড়াশুনা করেছেন।

## পাদটীকা

## তথ্যসূত্র

## আরও পড়ুন
*
*
*
*

## বহিঃসংযোগ

* লন্ডন বিশ্ববিদ্যালয় ওয়েবসাইট
* লন্ডন বিশ্ববিদ্যালয় সংগ্রহশালা
* লন্ডন বিশ্ববিদ্যালয় শিক্ষার্থীদের তালিকা
* লন্ডন বিশ্ববিদ্যালয় আইন ১৯৯৪
* লন্ডন বিশ্ববিদ্যালয় সেনাবাহিনী, ১৯১৪–১৯৪৫
*College of Contract Management


বিষয়শ্রেণী:১৮৩৬-এ ইংল্যান্ডে প্রতিষ্ঠিত
বিষয়শ্রেণী:১৮৩৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:লন্ডনের বিশ্ববিদ্যালয়
বিষয়শ্রেণী:বিশ্ববিদ্যালয় যুক্তরাজ্য
ক্যাপরিও ক্যালেনচুরা জাতীয় উদ্যান

**ক্যাপরিও ক্যালেনচুরা জাতীয় উদ্যান** হচ্ছে হন্ডুরাসে অবস্থিত একটি জাতীয় উদ্যান। এটি ১৯৯২ সালের ১লা জানুয়ারি প্রতিষ্ঠা করে হয়েছিল, যা ৫০ বর্গকিলোমিটার অঞ্চল জুড়ে বিস্তৃত।

## তথ্যসূত্র

বিষয়শ্রেণী:হন্ডুরাসের জাতীয় উদ্যান
বিষয়শ্রেণী:১৯৯২-এ প্রতিষ্ঠিত সংরক্ষিত অঞ্চল
বিষয়শ্রেণী:১৯৯২-এ হন্ডুরাসে প্রতিষ্ঠিত
গ্রিনহাউজ গ্যাস

[thumb|300px|right|শক্তির উৎস (সূর্য), পৃথিবীর উপরিভাগ, [পৃথিবীর বায়ুমণ্ডল ও মহাশূন্যের মধ্যে শক্তির ক্রমসঞ্চালনের একটি উপস্থাপনা।]]
বায়ুমণ্ডলের যে সকল গ্যাস  তাপীয় অবলোহিত সীমার মধ্যে বিকিরিত শক্তি শোষণ ও নির্গত করে সে সকল গ্যাসকে গ্রিনহাউস গ্যাস বলে। এটি গ্রিনহাউস প্রভাবের মৌলিক কারণ। পৃথিবীর বায়ুমণ্ডলে প্রাথমিক গ্রিনহাউস গ্যাস গুলোর মধ্যে আছে জলীয় বাষ্প,কার্বন ডাই অক্সাইড,মিথেন,নাইট্রাস অক্সাইড এবং ওজোন। গ্রিনহাউস গ্যাস ছাড়া পৃথিবী পৃষ্ঠের গড় তাপমাত্রা হতো -১৮&nbsp;°C (0&nbsp;°F), যা বর্তমানে ১৫&nbsp;°C(৫৯&nbsp;°F) সৌর জগতের বিভিন্ন গ্রহ যেমন শুক্র ,মঙ্গল ইত্যাদির বায়ুমণ্ডলেও বিভিন্ন গ্রিনহাউস গ্যাস রয়েছে।

১৭৫০ সালের দিকে শিল্প বিপ্লবের পর ২০১৭ সাল পর্যন্ত মানুষের বিভিন্ন কর্মকাণ্ড বায়ুমণ্ডলে ৪০% কার্বন ডাই অক্সাইড গ্যাস বৃদ্ধি করেছে। কার্বন ডাই অক্সাইডেরর এই বৃদ্ধির বেশীর ভাগই ঘটেছে মূলত জীবাশ্ম জ্বালানি ,কয়লা ,তেল ,প্রাকৃতিক গ্যাস পোড়ানোর ফলে। এছাড়াও বন ঊজার ,ভূমি ব্যবহারে পরিবর্তন ,ভূমিক্ষয় ও কৃষিও দ্বায়ি।
ধারণা করা হয় ,বর্তমানে যে হারে গ্রিনহাউস গ্যাস নির্গত হচ্ছে তা যদি অব্যাহত থাকে তাহলে ২০৪৭ সালের মধ্যে বাস্তু তন্ত্র(Ecosystem) ও জীববৈচিত্র সহ বিভিন্ন প্রাণি ও মানুষের উপড় এর মারাত্মক খারাপ প্রভাব পড়বে। সাম্প্রতিক পর্যবেক্ষণে বর্তমান নিঃসরণ হার ২০৩৬ সালের মধ্যে বৈশ্বিক তাপমাত্রা ২&nbsp;°C (ডিগ্রী সেলসিয়াস) পর্যন্ত বাড়তে পারে।

## পৃথিবীর বায়ুমণ্ডলে গ্যাস সমূহ

### গ্রিনহাউস গ্যাসগুলো
বায়ুমণ্ডলের যে সকল গ্যাস  তাপীয় অবলোহিত সীমার মধ্যে বিকিরিত শক্তি শোষণ ও নির্গত করে সে সকল গ্যাসকে গ্রিনহাউস গ্যাস বলে।এটি গ্রিনহাউস প্রভাবের মৌলিক কারণ। যেসকল গ্রিনহাউস গ্যাস পৃথিবীর বায়ুমণ্ডলে প্রচুর পরিমাণে পাওয়া যায়:
* জলীয় বাষ্প ()
* কার্বন ডাই অক্সাইড ()
* মিথেন ()
* নাইট্রাস অক্সাইড ()
* ওজোন ()
* ক্লোরো ফ্লোরো কার্বন সমূহ(CFCs)
* হাইড্রোফ্লুরো কার্বন সমূহ( HCFCs and HFCs  সহ)
বায়ুমণ্ডলো গ্রিনহাউস গ্যাস এর ঘনত্ব মূলত এর উৎস (প্রাকৃতিকভাবে এবং মানুষের কর্মকাণ্ডের দ্বারা নির্গত) ও ব্যবহৃত হয়ে যাওয়ার (বিভিন্ন ধরনের রাসায়নিক যৌগে রুপান্তরের) পরিমাণ এর উপর নির্ভর করে। নির্গত গ্যাসের যে অংশ বায়ুমণ্ডলে থেকে যায় তাকে 'বায়ুবাহিত ভগ্নাংশ' বা "airborne fraction" (AF)  বলে।২০০৬ সালে কার্বন ডাই অক্সাইডের জন্য এটি ছিল ০.৪৫। ১৯৫৯ থেকে ২০০৬ সাল পর্যন্ত বাৎসরিক 'বায়ুবাহিত ভগ্নাংশ' বা "airborne fraction" বৃদ্ধি পেয়েছিল প্রতিবছর ০.২৫&nbsp;±&nbsp;০.২১%।.

### গ্রিনহাউস গ্যাস নয় যে গ্যাস সমূহ
বায়ুমণ্ডলের প্রধান উপাদান সমূহ যেমন-নাইট্রোজেন(),অক্সিজেন(),এবং আর্গন(Ar) গ্রিনহাউস গ্যাস নয়।কারণ তারা অবলোহিত রশ্মি শোষণ করেনা।আবার  মনো অক্সাইড]] অথবা হাইড্রোজেন ক্লোরাইড অবলোহিত রশ্মি শোষণ করলেও তাদের সক্রিয়তা ও দ্রবণীয়তার জন্য তারা বায়ু মন্ডলে অতি স্বল্প সময়ের জন্য থাকতে পারে।সেজন্য,গ্রিনহাউস প্রতিক্রিয়া তে তাদের তাৎপর্যপূর্ণ অংশগ্রহণ না থাকায় গ্রিনহাউস গ্যাস হিসাবে বিবেচনা করে থাকে না।

### বিকিরণের পরোক্ষ প্রতিক্রিয়া

## তথ্যসূত্র

বিষয়শ্রেণী:জলবায়ু পরিবর্তন
বিষয়শ্রেণী:গ্রীনহাউজ গ্যাস
বৈচিত্র (সঙ্গীত)

সঙ্গীতে, **বৈচিত্র** হল একটি আনুষ্ঠানিক পদ্ধতি যেখানে পরিবর্তিত রূপে উপাদানের পুনরাবৃত্তি ঘটে।এই পরিবর্তন সুর, তাল, ঐকতান, সুরের মিশ্রণ, উপস্বন, অর্কেস্ট্রা রচনা বা এর যে কোনো সমন্বয়ে হতে পারে।

## পরিবর্তন কৌশল

ভোল্‌ফগাংক্‌ আমাডেয়ুস মোৎসার্ট এর "আহ, আমি তোমাকে বলব, মা"(১৭৮৫) এর ১২ প্রকারভেদ হল একটি সাধারণ বৈচিত্র কৌশলের উদাহরণ, যা ইংরেজি ভাষাভাষী বিশ্বে "টুইঙ্কেল টুইঙ্কেল লিটল স্টার" নামে পরিচিত। থিমের প্রথম আট অন্তরা নিচে দেয়া হলঃ
কেন্দ্র|থাম্ব|500x500পিক্সেল|"আহ, আমি তোমাকে বলব, মা" থিম,১-৮ অন্তরা

### মেলডিক বৈচিত্র

মোসার্ট সরল মেলডিক লাইনে প্রথম বৈচিত্র সজ্জিত ও বর্ধিত করে 
কেন্দ্র|থাম্ব|500x500পিক্সেল|"আহ, আমি তোমাকে বলব, মা" Var 1

কেন্দ্র|থাম্ব|500x500পিক্সেল|"আহ, আমি তোমাকে বলব, মা" Var 5

কেন্দ্র|থাম্ব|500x500পিক্সেল|"আহ, আমি তোমাকে বলব, মা" Var 7

কেন্দ্র|থাম্ব|500x500পিক্সেল|"আহ, আমি তোমাকে বলব, মা" Var 8
[কেন্দ্র|থাম্ব|500x500পিক্সেল|Phrase and variation from [ফ্রেদেরিক শোপাঁ|Chopin's Nocturne in F minor. ]]

কেন্দ্র|থাম্ব|450x450পিক্সেল|Debussy Reflets dans l'Eau, opening bars

কেন্দ্র|থাম্ব|500x500পিক্সেল|Debussy Reflets dans l'Eau, varied recapitulation of the opening

কেন্দ্র|থাম্ব|500x500পিক্সেল|Beethoven Waldstein 1st movement, bars 204-8

কেন্দ্র|থাম্ব|600x600পিক্সেল|Theme by Anton Diabelli

কেন্দ্র|থাম্ব|600x600পিক্সেল|Beethoven, Diabelli Variation No. 13

কেন্দ্র|থাম্ব|500x500পিক্সেল|Corelli Violin Sonata Op 5 No 9

কেন্দ্র|থাম্ব|500x500পিক্সেল|Corelli Violin Sonata Op 5 No 9, performing version by Geminiani

## টীকা

## তথ্যসূত্র

বিষয়শ্রেণী:সঙ্গীত ধরনসমূহ
বিষয়শ্রেণী:বৈচিত্র
মারুফ জেলা

**মারুফ জেলা** (ফার্সি ভাষায় উচ্ছারণ: معروف) (এছাড়াও:মা'রুফ, মারোফ নামেও পরিচিত) আফগানিস্তানের কান্দাহার প্রদেশের একটি অন্যতম জেলা। ভৌগোলিক অবস্থান অনুযায়ী জেলাটির পশ্চিমে আর্ঘিস্তান জেলা, উত্তর ও দক্ষিণে জাবুল প্রদেশ এবং পূর্ব ও দক্ষিণে পাকিস্তান সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ২০০,০০০ জন এর মত। জেলাটির কেন্দ্রীয় শহরের নাম হচ্ছে মারুফ, যেটি মূলত উত্তর অঞ্চলে অবস্থান করছে। এটি একটি সীমান্ত পাহাড়ী জেলা নামে পরিচিত। এছাড়াও পাকিস্তান সীমান্ত বরাবর অনেকগুলি পাহাড় ভাগ করা হয়েছে। প্রাদেশিক শহর থেকে জেলাটি প্রায় ১৯০ কিলোমিটার দুরে অবস্থিত। এই জেলাটিতে প্রায় ৩০৬টির মত গ্রাম রয়ছে। কৃষিক্ষেত্রে চাষাবাদ করার জন্য এখানকার কৃষি জমি খুবই উর্বর প্রকৃতিতে ব্যবহৃত হয়ে থাকে।

## তথ্যসূত্র

## বহিঃসংযোগ
*এআইএমএস জেলার মানচিত্র

বিষয়শ্রেণী:কান্দাহার প্রদেশের জেলা
মেওয়ান্দ জেলা

**মেওয়ান্দ জেলা** আফগানিস্তানের কান্দাহার প্রদেশের পশ্চিম অঞ্চলে অবস্থিত একটি জেলা।ভৌগোলিক অবস্থান অনুযায়ী জেলাটি পশ্চিমে হেলমান্দ প্রদেশ, উত্তরে ঘোরাক জেলা, উত্তর-পূর্বের খাকরেজ জেলা, পূর্বে ঝারী জেলা এবং দক্ষিণে পাঞ্জাবি জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৫১,৯০০ জন। জেলাটির কেন্দ্রীয় শহরের নাম হুতাল, যেটি জেলার কেন্দ্রীয় অংশে অবস্থিত। মহাসড়ক ১ (আফগানিস্তান) জেলাটির কেন্দ্রীয় অংশের মধ্য দিয়ে চলে গেছে এবং দক্ষিণ আফগানিস্তানের প্রধান দুটি শহর কান্দাহার ও লস্করগাহ সংযোগ করেছে।

## তথ্যসূত্র

## বহিঃসংযোগ
* এআইএমএস জেলার মানচিত্র

বিষয়শ্রেণী:কান্দাহার প্রদেশের জেলা
হীর রাঞ্জা

থাম্ব|হির রাঞ্জা ভারতের অন্যতম সাহিত্য গুলোর মধ্যে একটি। এটি অধিকাংশ পাঞ্জাবে প্রচলিত রয়েছে এবং ভারতীয় চলচ্চিত্রে এই কাহিনীগুলো প্রদর্শন করা হয়েছে বহুবার
**হীর রাঞ্জা** (, ) পাঞ্জাবের জনপ্রিয় প্রেমকাহিনীগুলোর মধ্যে অন্যতম একটি। অন্য কয়েকটি হলো *[[মির্জা সাহিবা]]* এবং *[[সোনি মহিওয়াল]]*। এই গল্পের বেশ কয়েকটি কাব্যিক ব্যাখ্যা রয়েছে, তবে সবচেয়ে জনপ্রিয় গল্পটি হলো ওয়ারিস শাহের হীর যা ১৭৬৬ সালে রচিত হয়েছিল। এই গল্পে হীরের প্রেম এবং তার প্রেমিক রাঞ্জার কথা উপস্থাপিত হয়েছে।

## তথ্যসূত্র

বিষয়শ্রেণী:১৭৬৬-এর উপন্যাস
বিষয়শ্রেণী:পাঞ্জাবি সংস্কৃতি
বিষয়শ্রেণী:পাঞ্জাবি লোকসাহিত্য
বিষয়শ্রেণী:পাঞ্জাবি সাহিত্য
বিষয়শ্রেণী:ভারতীয় লোকসাহিত্য
বিষয়শ্রেণী:ভারতীয় সাহিত্য
বিষয়শ্রেণী:পাকিস্তানি লোকসাহিত্য
বিষয়শ্রেণী:পাকিস্তানি সাহিত্য
বিষয়শ্রেণী:সুফি সাহিত্য
বিষয়শ্রেণী:ভারতীয় লোককাহিনি
বিষয়শ্রেণী:প্রেমের গল্প
কায়লা কেনেডি

**কায়লা কেনেডি** (জন্ম ফেব্রুয়ারি ৪, ২০০৩) হলেন একজন মার্কিন অভিনেত্রী। তিনি ২০১২ সালে মুক্তিপ্রাপ্ত পারিবারিক দৃশ্যকাব্যের মার্কিন ছোট পর্দার চলচ্চিত্র *রাইজিং ইজি*-এ অভিনয় করার জন্য এবং মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ছোট পর্দার ধারাবাহিক , *[[The Walking Dead (TV series)|দ্য ওয়াকিং ড্যাড]]*-এ মিকা সামুয়েল্স-হিসেবে আবর্তক ভূমিকায় অভিনয় করার জন্য বিশেষ ভাবে পরিচিত। ২০১৬ সালে, তিনি মার্কিন টেলিভিশন চ্যানেল  এবিসি-এ প্রচারিত হাস্যরসমূলক দৃশ্যকাব্যের ধারাবাহিক  *[[Speechless (TV series)|স্পিচলেস]]*-এ ''ডিলান ডিমেও" নামক চরিত্রটিতে অভিনয় করা শুরু করেন।

## চলচ্চিত্র সমূহ

## পুরস্কার এবং মনোনয়ন সমূহ

## তথ্যসূত্র

## বহিঃসংযোগ
*
*

বিষয়শ্রেণী:২০০৩-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:সাউথ ক্যারোলাইনা থেকে আগত অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মার্কিন শিশু অভিনেত্রী
আশআরি

[থাম্ব|[আবুল হাসান আল-আশআরির নামের আরবি ক্যালিগ্রাফিক উপস্থাপন]]
**আশʿআরিবাদ** বা **আশআরী আকীদা** বা **আশʿআরি ধর্মতত্ত্ব** ( বা ) হল সুন্নি ইসলামের প্রধানতম ধর্মতাত্ত্বিক মাজহাব যা শাস্ত্রীয় কর্তৃত্ব, যৌক্তিকতা এবং অর্ধ-যুক্তিবাদের ভিত্তিতে সর্বজনগৃহীত আকীদাগত দিকনির্দেশনা প্রদান করে। আরব ধর্মতত্ত্ববিদ আবুল হাসান আল-আশআরি এই মতবাদের ব্যাখ্যাকারক। এই মতাবলম্বীদের **আশʿআরি** এবং মতবাদকে **আশʿআরি মাজহাব** নামেও অবিহিত করা হয়। আশʿআরিবাদ সুন্নি ইসলামের সবচেয়ে প্রভাবশালী ধর্মতাত্ত্বিক চিন্তাধারা। এটিকে মাতুরিদি ও আসারি মাজহাবের পাশাপাশি সুন্নি ইসলামের অন্যতম অর্থোডক্স ধর্মতাত্ত্বিক মাজহাব হিসেবে বিবেচনা করা হয়।

সর্বাধিক প্রসিদ্ধ আশʿআরিবাদীদের মধ্যে উল্লেখযোগ্য হলেন আন-নববী, ইবনে হাজার আসক্বালানী, আবু হামিদ আল-গাজ্জালি, জালালুদ্দীন সুয়ুতী, ইজ্জুদ্দীন ইবনে আবদুস সালাম, ইবনে আসাকির এবং তাজ উদ্দীন আস-সুবকী।

## বিশ্বাস
আশআরী মতবাদে আল্লাহর ৮ টি বিশেষণকে স্বীকার করা হয়। সেগুলো নিম্নরূপ:
# হায়াত (الحياة) বা জীবন
# কুদরত (القدرة) বা ক্ষমতা
# ইলম (العلم) বা জ্ঞান
# ইরাদা (الإرادة) বা ইচ্ছা
# সামউ (السمع) বা শ্রবণ
# বাসার (البصر) বা দর্শন
# কালাম (الكلام) বা কথা
# তাকবীন (التكوين) বা তৈরি করা।
 
## আশআরীদের তালিকা
### হাম্বলি
* ইবনে জাওজি

### শাফিয়ি
* আবু হামিদ আল-গাজালি
* ফখরুদ্দিন আর রাযি
* জালালুদ্দিন সুয়ুতি
* আল-বায়হাকীি
* আন-নববি
* ইবনে হাজার আসক্বালানি
*
* আবু মনসুর আল-বাগদাদি
* শিহাবুদ্দীন আল কাস্তালানী
*
* খতিব বাগদাদি

### মালিকি
* ইবনে খালদুন
* হামজা ইউসুফ

### হানাফি
* শাহ ওয়ালিউল্লাহ দেহলভী

### আশআরী নেতা
* নিযামুল মুলক
* সালাহউদ্দিন

## আরও দেখুন
* আছারী
* সালাফী
* মুতাজিলা
* *[[আল মুহান্নাদ আলাল মুফান্নাদ]]*

## তথ্যসূত্র


বিষয়শ্রেণী:ইসলামের শাখা
বিষয়শ্রেণী:ইসলামি দর্শন
বিষয়শ্রেণী:ইসলামি পরিভাষা
বিষয়শ্রেণী:আশআরি ব্যক্তি
বিষয়শ্রেণী:সুন্নি ইসলামী শাখা
বিষয়শ্রেণী:কালাম
বিষয়শ্রেণী:ইসলামি ধর্মতত্ত্ব
বিষয়শ্রেণী:ইসলামের ইতিহাস
দিউ বিমানবন্দর

**দিউ বিমানবন্দর** (আইএটিএ: ডিআইইউ) ভারতের একটি বেসামরিক বিমানবন্দর, যা ভারতের কেন্দ্রশাসিত অঞ্চল দমন ও দিউ'য়ে আবস্থিত। এটি দিউসহ প্রতিবেশী গুজরাটের ভেরাভাল ও জাফরাবাদ এলাকায় বিমান পরিষেবা প্রদান করে।

## ইতিহাস
দিউ বিমানবন্দরটি ১৯৫৪ সালে নির্মিত হয়েছিল, যখন দিউ পর্তুগিজ ভারতের অংশ ছিল। পরিবহন আয়ারোস দ্য ভারত পোর্টগুয়েস (টিএআইপি) ১৬ আগস্ট ১৯৫৫ সালে দিউ বিমানবন্দের পরিচালনা শুরু করে। ১৯৬১ সালের ডিসেম্বরে ভারতীয় বিমানবাহিনী এয়ারফিল্ডে বোমা বিস্ফোরণ করার আগে পর্যন্ত  বিমান সংস্থাটি গোয়া, দমন ও করাচির সঙ্গে দিউকে যুক্ত করেছিল।

## আবকাঠাম
দিউ বিমানবন্দরটির প্রধান রানওয়ে ০৫/২৩ ৫৯২২ ফুট (১৮২৬ মিটার) লম্বা এবং ৪৫ মিটার প্রশস্ত, এটি দুইটি ৬০x৯০ মিটার পরিমাপের অ্যাপ্রনের সঙ্গে যুক্ত একটি ট্র‍্যাক্সিওয়ে দ্বারা। বিমানবন্দরের টার্মিনালটি আগমন এবং প্রস্থান হল একই সময়ে ১০০ জন যাত্রী ধারণ করতে পারে। একটি অ-নির্দেশমূলক বাতিঘর (NDB) দ্বারা দিউ বিমানবন্দরের নিজস্ব ন্যাভিগেশানাল ব্যবস্থা রয়েছে।

## বিমান সংস্থা এবং গন্তব্যস্থল

## তথ্যসূত্র

## বহিঃসংযোগ
* Diu Airport at AAI
* 

বিষয়শ্রেণী:ভারতের বিমানবন্দর
বিষয়শ্রেণী:গুজরাতের বিমানবন্দর
মাহমুদ উস সামাদ চৌধুরী

**মাহমুদ উস সামাদ চৌধুরী** (৩ জানুয়ারি ১৯৫৫–১১ মার্চ ২০২১) ছিলেন বাংলাদেশের একজন রাজনীতিবিদ। তিনি সিলেট-৩ আসনের সংসদ সদস্য ছিলেন।

## প্রাথমিক জীবন
মাহমুদ উস সামাদ চৌধুরী ৩ জানুয়ারি ১৯৫৫ সালে তৎকালীন পূর্ব পাকিস্তানের সিলেটে ফেঞ্চুগঞ্জের নূরপুর গ্রামে জন্মগ্রহণ করেন। তার পিতার নাম দেলোয়ার হোসেন চৌধুরী ও মাতা আছিয়া খানম চৌধুরী। তার ছোট ভাই লন্ডনস্থ চ্যানেল এসের চেয়ারম্যান আহমেদ উস সামাদ চৌধুরী। তার এমবিএ ডিগ্রী ছিল, যা তিনি যুক্তরাজ্যের একটি বিশ্ববিদ্যালয় থেকে অর্জন করেছিলেন। তার স্ত্রী ফারজানা সামাদ চৌধুরী, এই দম্পতির ১ ছেলে।

## রাজনৈতিক জীবন
মাহমুদ উস সামাদ চৌধুরী সিলেট জেলা আওয়ামী লীগের সহসভাপতি ছিলেন।  তিনি ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিলেট-৩ আসন থেকে সংসদ সদস্য নির্বাচিত হয়ে ছিলেন।

তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিলেট-৩ আসন থেকে পরাজিত হয়েছিলেন।

তিনি শেখ রাসেল শিশু কিশোর পরিষদের মহাসচিব ছিলেন। ২০০৯ সালের ২৯ জানুয়ারি তিনি "১৯৭১ এর যুদ্ধাপরাধীদের বিচার" প্রসঙ্গটি সংসদে উত্থাপন করেন।
## মৃত্যু
মাহমুদ উস সামাদ চৌধুরী ১১ মার্চ ২০২১ সালে করোনাভাইরাসে আক্রান্ত হয়ে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:সিলেট জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
অঙ্কবাচক সংখ্যা

থাম্ব|200x200পিক্সেল|একটি বাইজেকটিভ ফাংশন, ''f'': ''X'' → ''Y'', যেখানে সেট ''X'' থেকে সেট ''Y ''। দুইটি সেটে একই অঙ্কবাচকতা রয়েছে। এক্ষেত্রে অঙ্কবাচকতা হল ৪
ডান|থাম্ব|154x154পিক্সেল|আলেফ নাল, ক্ষুদ্রতম অসীম কার্ডিনাল
গণিতে **অঙ্কবাচক সংখ্যা** বা **অঙ্কবাচকতা** বলতে সেই স্বাভাবিক সংখ্যাকে বোঝায় যা দিয়ে সেটের অঙ্কবাচকতা বা আকার পরিমাপ করা হয়। সসীম সেটের অঙ্কবাচকতা হল একটি স্বাভাবিক সংখ্যা এবং তা ঐ সেটের উপাদান সংখ্যার সমান। *[[ট্রান্স-সসীম সংখ্যা]]* হলো অঙ্কবাচক সংখ্যা, প্রায়ই হিব্রু চিহ্ন \aleph (আলেফ) চিহ্ন সাবস্ক্রিপ্টের মাধ্যমে প্রকাশ করা হয়, অসীম সেটের আকার বর্ণনা করে।
এক-এক ফাংশন দিয়ে অঙ্কবাচকতা সংজ্ঞায়িত করা হয়। দুটি সেটের একই অঙ্কবাচকতা থাকবে যদি এবং কেবল যদি সেট দুটির উপাদানগুলোর মধ্যে এক-এক সম্পর্ক থাকে। সসীম সেটের ক্ষেত্রে, এটি আকারের স্বজ্ঞাত ধারণার সাথে সম্পর্কিত। অসীম সেটের ক্ষেত্রে, এর উপাদানের আচরণ আরো জটিল। এই সংক্রান্ত মৌলিক উপপাদ্য যেমন: জর্জ ক্যান্টরের উপপাদ্যে দেখানো হয়েছে যে, অসীম সেটের ক্ষেত্রে দেখা যায় যে, বাস্তব সংখ্যার অঙ্কবাচকতার সেট, স্বাভাবিক সংখ্যার অঙ্কবাচকতার সেটের থেকে বৃহত্তর। অসীম সেটের একটি প্রকৃত উপসেটের মূল সেটের মতো একই অঙ্কবাচকতা থাকা সম্ভব— কিন্তু এমন কিছু সসীম সেটের প্রকৃত উপসেটের ক্ষেত্রে ঘটে না। অঙ্কবাচক সংখ্যার ট্রান্স-সসীম অনুক্রম হলো :
0, 1, 2, 3, \ldots, n, \ldots ; \aleph_0, \aleph_1, \aleph_2, \ldots, \aleph_{\alpha}, \ldots.\ 

এই ক্রমটি ০ (শূন্য] (সসীম অঙ্কবাচক সংখ্যা) বা প্রাকৃতিক সংখ্যা দিয়ে শুরু হয়, যার পরে ওয়েল-অর্ডারড সেটএর আলেফ সংখ্যা বা অসীম অঙ্কবাচক সংখ্যাগুলো রয়েছে। আলেফ সংখ্যাগুলো ক্রমবাচক সংখ্যার মাধ্যমে তালিকাভুক্ত করা হয়। পছন্দনীয় স্বতঃসিদ্ধ অনুমান অনুসারে, এই ট্রান্সফিনিট অনুক্রমে প্রতিটি অঙ্কবাচক সংখ্যা অন্তর্ভুক্ত। সেট তত্ত্বের অপরিহার্য উপাদান হিসেবে অঙ্কবাচকতা অধ্যয়ন করতে হয়। গণিতের বিভিন্ন শাখায় এটি প্রয়োজনীয় ও সহায়ক অঙ্গ হিাসেবে অধীত হয়, যেমন: মডেল তত্ত্ব, কম্বিনেট্রিক্স, বিমূর্ত বীজগণিত এবং গাণিতিক বিশ্লেষণ প্রভৃতি ক্ষেত্রে। ক্যাটাগরি তত্ত্বে, অঙ্কবাচক সংখ্যাগুলো সেট ক্যাটাগরি এর আওতায় স্ক্যালিটন গঠন করে।

## তথ্যসূত্র
ঘিলাছড়ি ইউনিয়ন, রাজস্থলী

**ঘিলাছড়ি** বাংলাদেশের রাঙ্গামাটি জেলার অন্তর্গত রাজস্থলী উপজেলার একটি বাংলাদেশের ইউনিয়ন।

## আয়তন
ঘিলাছড়ি ইউনিয়নের আয়তন ১৮,৫৬০ একর (৭৫.১১ বর্গ কিলোমিটার)। এটি রাজস্থলী উপজেলার বৃহত্তম ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৮,৩৯১জন। এর মধ্যে ৪,৩৯৭জন বৌদ্ধ, ২,৪৫৯জন খ্রিস্টান, ৯৩৭জন মুসলিম, ৫৯৮জন হিন্দু।

নৃতাত্ত্বিকভাবে ১,৪৮৭ জন বাঙালি, ৬০  জন চাকমা, ৭২২ জন‌ মারমা, ৩,১১১ জন তঞ্চঙ্গ্যা ও ৩,০১১ জন অন্যান্য।

## অবস্থান ও সীমানা
রাজস্থলী উপজেলার সর্ব-পূর্বে ঘিলাছড়ি ইউনিয়নের অবস্থান। রাজস্থলী উপজেলা সদর এ ইউনিয়নে অবস্থিত। এ ইউনিয়নের পশ্চিমে গাইন্দ্যা ইউনিয়ন, উত্তরে কাপ্তাই উপজেলার চিৎমরম ইউনিয়ন ও কাপ্তাই ইউনিয়ন, পূর্বে বিলাইছড়ি উপজেলার বিলাইছড়ি ইউনিয়ন ও ফারুয়া ইউনিয়ন এবং দক্ষিণে বান্দরবান জেলার রোয়াংছড়ি উপজেলার নোয়াপতং ইউনিয়ন ও বান্দরবান সদর উপজেলার রাজবিলা ইউনিয়ন অবস্থিত।

## প্রশাসনিক কাঠামো
ঘিলাছড়ি ইউনিয়ন রাজস্থলী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাজস্থলী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:

*খাগড়াছড়ি পাড়া
* আড়াছড়ি
* কুক্যাছড়ি
* ছনুছড়িপাড়া
* ছাবোছড়া
* তালুকদারপাড়া
* দোছড়িপাড়া
* নাড়াইছড়ি
* বগাছড়িপাড়া
* বলিপাড়া
* বড়পাড়া
* মাগাইনপাড়া
* রাজস্থলী
* শীলছড়ি

## শিক্ষা ব্যবস্থা
ঘিলাছড়ি ইউনিয়নের সাক্ষরতার হার ২৭.৩৭%। এ ইউনিয়নে ১টি কলেজ, ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।

## শিক্ষা প্রতিষ্ঠান
;কলেজ
* আর্যানন্দ পালি কলেজ

;নিম্ন মাধ্যমিক বিদ্যালয়
* ঘিলাছড়ি নিম্ন মাধ্যমিক বিদ্যালয়

;মাদ্রাসা
* রাজস্থলী বাজার রহমানিয়া মাদ্রাসা

;প্রাথমিক বিদ্যালয়
* আড়াছড়ি হেডম্যানপাড়া সরকারি প্রাথমিক বিদ্যালয়
* কাপ্তাই যৌথ খামার সরকারি প্রাথমিক বিদ্যালয়
* কুক্যাছড়ি সরকারি প্রাথমিক বিদ্যালয়
* ছনুছড়িপাড়া সরকারি প্রাথমিক বিদ্যালয়
* ছাবোছড়া ভাতখাইয়াপাড়া সরকারি প্রাথমিক বিদ্যালয়
* তালুকদারপাড়া সরকারি প্রাথমিক বিদ্যালয়
* দোছড়িপাড়া সরকারি প্রাথমিক বিদ্যালয়
* নাড়াইছড়ি সরকারি প্রাথমিক বিদ্যালয়
* বগাছড়িপাড়া সরকারি প্রাথমিক বিদ্যালয়
* বলিপাড়া সরকারি প্রাথমিক বিদ্যালয়
* বড়পাড়া সরকারি প্রাথমিক বিদ্যালয়
* মাগাইনপাড়া সরকারি প্রাথমিক বিদ্যালয়
* রাজস্থলী বাজার মডেল সরকারি প্রাথমিক বিদ্যালয়
* শীলছড়িপাড়া সরকারি প্রাথমিক বিদ্যালয়
* শীলছড়ি সরকারি প্রাথমিক বিদ্যালয়

## যোগাযোগ ব্যবস্থা
ঘিলাছড়ি ইউনিয়নে যোগাযোগের প্রধান সড়ক বাঙ্গালহালিয়া-রাজস্থলী সড়ক। প্রধান যোগাযোগ মাধ্যম সিএনজি চালিত অটোরিক্সা।

## খাল ও নদী
ঘিলাছড়ি ইউনিয়নের পশ্চিম সীমান্ত দিয়ে প্রবাহিত হচ্ছে কাপ্তাই খাল।

## হাট-বাজার
ঘিলাছড়ি ইউনিয়নের প্রধান হাট-বাজার হল রাজস্থলী বাজার।

## দর্শনীয় স্থান
* রাজস্থলী ঝুলন্ত সেতু
* জান্দি মঈন পাহাড়
* তাব মঈন পাহাড়

## জনপ্রতিনিধি
* বর্তমান চেয়ারম্যান: সুশান্ত প্রসাদ তঞ্চঙ্গ্যা

## আরও দেখুন
* রাজস্থলী উপজেলা
* রাজস্থলী থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:রাজস্থলী উপজেলার ইউনিয়ন
সৌদি আরব–সেনেগাল সম্পর্ক

**সৌদি আরব–সেনেগাল সম্পর্ক** দ্বারা সৌদি আরব অধিরাজ্য এবং সেনেগাল প্রজাতন্ত্রের মধ্যকার সাম্প্রতিক ও ঐতিহাসিক সম্পর্ককে বোঝানো হয়ে থাকে। সৌদি আরবের দূতাবাস যেখানে ডাকারে অবস্থিত, সেখানে সেনেগালের দূতাবাস রিয়াদে এবং বাণিজ্যদূতাবাস জেদ্দায় অবস্থিত। উভয় দেশ সুন্নি মুসলিম ধর্মাবলম্বী হওয়ায়, সৌদি আরব ও সেনেগালের মধ্যে পারস্পরিক সম্পর্ক খুবই জোরদার। উভয় দেশ সাম্প্রতিককালে কূটনৈতিক বিষয়সমূহে একে অপরকে সমর্থন দিচ্ছে।
## সাম্প্রতিক সম্পর্ক
### ইয়েমেনী গৃহ যুদ্ধ
ইয়েমেনী গৃহ যুদ্ধের শুরু থেকেই সেনেগাল, হৌথিস, ইয়েমেনের স্বদেশী একটি শিয়া বিদ্রোহী দলের বিরুদ্ধে সৌদি-পরিচালিত জোটের হয়ে লড়ছে। সেনেগাল ২,১০০-রো অধিক সৈন্য সৌদি আরবে প্রেরণ করেছে, এবং দক্ষিণ সৌদি আরবে হৌথি বিদ্রোহীদের বিরুদ্ধে যুদ্ধে একে অপরকে সহায়তা করছে।

### ইরান
ইরানের সাথে পারস্পরিক সম্পর্ক জোরদার হলেও, দেশটিতে ইরানের প্রভাব নিয়ে সেনেগাল সতর্ক। ফলে, সৌদি আরব আফ্রিকার দেশসমূহে ইরানীয় প্রভাব কমাতে প্রচেষ্টা চালাচ্ছে।

### কাতারের কূটনৈতিক সংকট

কাতারের সাথে সম্পর্ক বিচ্ছিন্ন না করলেও, সৌদিআরব এবং কাতারের মধ্যে কূটনৈতিক সংকট শুরু হওয়ার সময় থেকেই কাতারের সাথে সম্পর্ক কমিয়ে সেনেগাল সৌদি আরবকে সমর্থন দিচ্ছে। যাইহোক, সেনেগাল পরবর্তীতে আবার কাতারে তার রাষ্ট্রদূতকে পূনর্বহাল করে, যাতে উপসাগরীয় এই আরব দেশ দুটিতে দুশ্চিন্তা কাটিয়ে সম্পরক উন্নয়ন করা যায়।

## তথ্যসূত্র

## বহিঃসংযোগ
*সেনেগাল প্রজাতন্ত্রে অবস্থিত সৌদি আরব অধিরাজ্যের দূতাবাস 

বিষয়শ্রেণী:সৌদি আরবের দ্বিপাক্ষিক সম্পর্ক
বিষয়শ্রেণী:সেনেগালের দ্বিপাক্ষিক সম্পর্ক
সমীরণ দেওয়ান

**সমীরণ দেওয়ান** (জন্ম:৩১ মার্চ ১৯৫৭) রাজনীতিবিদ খাগড়াছড়ি পার্বত্য জেলা। সাবেক প্রতিমন্ত্রী (টাস্কফোর্স) এবং প্রথম নির্বাচিত চেয়ারম্যান (খাগড়াছড়ি পার্বত্য জেলা পরিষদ)https://khdc.org.bd/page/read/169 । তিনি ২০০৮ সালের বাংলাদেশের নবম জাতীয় সংসদ নির্বাচন খাগড়াছড়ি (২৯৮) আসনে বাংলাদেশ জাতীয়তাবাদী দল মনোনীত প্রার্থী ছিলেন।   https://www.ecs.gov.bd/page/parliament-election-result বর্তমানে তিনি বাংলাদেশ জাতীয়তাবাদী দল এর কেন্দ্রীয় জাতীয় নির্বাহী কমিটির সদস্য হিসেবে আছেন।https://www.bnpbd.org/pages/national-executive-committee?language=bn

## জীবন বৃত্তান্ত
## শিক্ষা
## কর্মজীবন
## রাজনৈতিক জীবন
## তথ্যসূত্র

*খাগড়াছড়ি পার্বত্য জেলা পরিষদ এর চেয়ারম্যানদের  তালিকা https://khdc.org.bd/page/read/169
*২০০৮ সালের বাংলাদেশের নবম জাতীয় সংসদ নির্বাচন ফলাফল। বাংলাদেশ জাতীয়তাবাদী দল মনোনীত প্রার্থী। Bangladesh Election Commissionhttps://www.ecs.gov.bd/page/parliament-election-result
*বাংলাদেশ জাতীয়তাবাদী দল এর কার্যকরী কমিটির তালিকা https://www.bnpbd.org/pages/national-executive-committee?language=bn

## বহিঃসংযোগ

বিষয়শ্রেণী:খাগড়াছড়ি জেলার রাজনীতিবিদ
বিষয়শ্রেণী:বাংলাদেশী বৌদ্ধ
যোধপুর জংশন রেলওয়ে স্টেশন

**যোধপুর জংশন রেলওয়ে স্টেশন** হল একটি প্রধান রেলওয়ে স্টেশন যা ভারতের রাজস্থান রাজ্যের জোড়পুরে অবস্থিত। রেলওয়ে স্টেশনটি প্রশাসনিক ভাবে ভারতীয় রেলওয়ের উত্তর-পশ্চিম রেলের  নিয়ন্ত্রণাধীন।

## ইতিহাস
যোধপুর রেলওয়ে স্টেশন ১৮৮৫ সালে নতুন যোধপুর রেলওয়ের আওতাভুক্ত ছিল। প্রথম ট্রেনটি ১৮৮৫ সালের ৯ মার্চ যোধপুর থেকে লুনি পর্যন্ত চলেছিল। ১৮৮৯ সালে যোধপুর ও বিকেণরের মধ্যবর্তী একটি রেলওয়ে লাইন তৈরি করা হয়। পরবর্তীতে ১৯০০ সালে জোড়হাপুর হায়দ্রাবাদ রেলওয়ে (এই রেলপথের কিছু অংশ পাকিস্তানে) এর সাথে সংযুক্ত হয়। সিন্ধু প্রদেশের হায়দরাবাদে যোগদানের পরে ১৯২৮ সালে যোধপুর ও বিকাণির রেলওয়ে স্বাধীন রেলওয়ে হিসাবে কাজ করেছিল। স্বাধীনতা পর যোধপুর রেলওয়ে একটি অংশ পশ্চিম পাকিস্তানের মধ্যে গিয়েছিলাম।

## সংক্ষিপ্ত বিবরণ
যোধপুর রেলওয়ে স্টেশনে ৫ টি প্ল্যাটফর্ম এবং মোট ৬  টি রেল ট্র্যাক রয়েছে। প্রধান যোধপুর স্টেশন (জেউ) বন্ধ হয়ে যাওয়ার পর, শহরতলি ভগত কি কোঠী রেলওয়ে স্টেশনকে (বিজি কেটি) যাত্রীবাহী ট্রেনের দ্বিতীয় প্রধান স্টেশন হিসেবে উন্নত করা হয়েছিল।

## রেলওয়ে পুনর্গঠন
যোধপুর-বিকানের লাইন পশ্চিম রেলওয়ে সঙ্গে একীভূত হয়ে যায় ৫ নভেম্বর ১৯৫১ সালে। পরে উত্তর-পশ্চিম রেল অক্টোবর ২০০২ সালে গঠিত হয় এবং স্টেশনটি এই রেল জোনের অন্তর্ভুক্ত হয়। যোধপুর ভারতীয় রেলওয়ের শত বুকিং স্টেশন মধ্যে একটি।

## শহরতলির স্টেশনগুলি

## তথ্যসূত্র

## বহিঃসংযোগ
* 
* 

বিষয়শ্রেণী:যোধপুর জেলার রেলওয়ে স্টেশন
বিষয়শ্রেণী:১৮৮৫-এ ভারতে চালু রেলওয়ে স্টেশন
রাজস্থলী থানা

**রাজস্থলী থানা** বাংলাদেশের রাঙ্গামাটি জেলার অন্তর্গত রাজস্থলী উপজেলার একটি থানা।

## প্রতিষ্ঠাকাল
রাজস্থলী থানা গঠিত হয় ১৯০৯ সালে।

## প্রশাসনিক এলাকাসমূহ
রাজস্থলী উপজেলার ৩টি ইউনিয়নের প্রশাসনিক কার্যক্রম রাজস্থলী থানার আওতাধীন।

;ইউনিয়নসমূহ:
* ১নং ঘিলাছড়ি
* ২নং গাইন্দ্যা
* ৩নং বাঙ্গালহালিয়া

## আরও দেখুন
* রাজস্থলী উপজেলা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:রাঙ্গামাটি জেলার থানা
বিষয়শ্রেণী:রাজস্থলী উপজেলা
পাঞ্জাবি জেলা

**পাঞ্জাবি জেলা** (এছাড়াও বানান হয়ে থাকে **পাঞ্জাবে**, **পাঞ্জায়ি**, **পাঞ্জায়**, **পাঞ্জায়'ই**, অথবা **পাঞ্জাই**) আফগানিস্তানের কান্দাহার প্রদেশে অবস্থিত একটি জেলা। এটি ব্যাপকভাবে তালিবানদের আধ্যাত্মিক এলাকা হিসাবে বিবেচনা করা হয়ে থাকে এবং কান্দাহারের প্রায়  পশ্চিমে অবস্থিত। ভৌগোলিক অবস্থান অনুযায়ী জেলাটির সীমানা দক্ষিণ-পশ্চিমে হেলমান্দ প্রদেশ, পশ্চিমে মেওয়ান্দ জেলা, উত্তরে ঝাড়ী জেলা, পূর্বে আর্ঘান্দাব জেলা, কান্দাহার জেলা ও দামান জেলা এবং দক্ষিণে রেগ জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭৭,২০০ জন এর মত। এখানাকার জনসংথ্যার অধিকাংশই কৃষক এবং দুর্বল শিক্ষিত পরিবারে কিন্তু স্কুলের স্বল্পতার কারণে লেখাপড়ায় তেমন অগ্রসর হতে পারেনা। জেলাটির কেন্দ্রীয় জেলা শহর বাজার-ই পাজওয়েয়ী উত্তর অঞ্চলে অবস্থিত। হেলমান্দ ও আর্ঘান্দাব উপত্যকা কর্তৃপক্ষ কর্তৃক এলাকাটিতে সেচ ব্যবস্থা পরিচালিত হয়ে থাকে।

## তথ্যসূত্র

## বহিঃসংযোগ
*এআইএমএস জেলার মানচিত্র

বিষয়শ্রেণী:কান্দাহার প্রদেশের জেলা
ব্যারিয়ন অপ্রতিসাম্য

থাম্ব|সিইআরএন-এ লার্জ হ্যাড্রন কোলাইডার (এলএইচসি) সিএমএস কণা আবিষ্কারকের জন্য মডেল করা সিমুলেটেড ডেটার একটি উদাহরণ।  এখানে, দুটি প্রোটনের সংঘর্ষের পর, একটি হিগস বোসন তৈরি হয় যা দুটি হ্যাড্রন এবং দুটি ইলেকট্রনের জেট ক্ষয়ে পরিণত হয়।  রেখাগুলি ডিটেক্টরে প্রোটন-প্রোটন সংঘর্ষের দ্বারা উত্পাদিত কণাগুলির সম্ভাব্য পথগুলিকে উপস্থাপন করে যখন এই কণাগুলির জমা শক্তি নীল রঙে দেখানো হয়।
পদার্থবিজ্ঞানে **ব্যারিয়ন অপ্রতিসাম্য** সমস্যা হল পর্যবেক্ষণযোগ্য মহাবিশ্বে ব্যারিয়নিক পদার্থ (আমাদের চারপাশে যে ধরনের পদার্থ পাওয়া যায়) এবং প্রতিব্যারিয়নিক পদার্থের প্রাচুর্যতার অসাম্য। কণা পদার্থবিদ্যার স্ট‍্যান্ডার্ড মডেল বা সাধারণ আপেক্ষিকতার তত্ত্ব, কোনোটাই এই ঘটনার সঠিক ব্যাখ্যা দিতে পারেনা, এবং সাধারণ ভাবে মনে করা হয় যে মহাবিশ্বের মোট আধানের পরিমাণ সংরক্ষিত হওয়ায় মহাবিশ্ব তাড়িতিকভাবে প্রশম হবে।মহাবিস্ফোরণের সময় পদার্থ ও প্রতিপদার্থ সমপরিমাণে উৎপন্ন হওয়া উচিত। কিন্তু যেহেতু তা হয় না, তাই এটা হতে পারে যে কিছু ভৌত নিয়ম সেসময় ভিন্নভাবে কাজ করেছে অথবা পদার্থ ও প্রতিপদার্থের ক্ষেত্রে এই নিয়মগুলি থাকেনি।

ব্যারিওজেনেসিস এর কারণস্বরূপ পদার্থ ও প্রতিপদার্থের অসাম্য ব্যাখ্যায় বেশ কয়েকটি তত্ত্ব রয়েছে। যদিও এই ঘটনা ব্যাখ্যা করতে কোন‌ও সার্বিক তত্ত্ব নেই। ২০১২ সালে প্রকাশিত একটি গবেষণাপত্র অনুযায়ী, *পদার্থের উৎপত্তি এখনও পদার্থবিজ্ঞানের বিরাট রহস্যগুলির মধ্যে একটি*।
## শাখারভ শর্তাবলী
১৯৬৭ সালে, আন্দ্রেই শাখারভ তিনটি প্রয়োজনীয় শর্তের উপস্থাপন করেন যেগুলি একটি ব্যারিয়ন উৎপাদক প্রক্রিয়ার দ্বারা অবশ্যই প্রতিপালিত হতে হবে, পদার্থ ও প্রতিপদার্থ ভিন্ন হারে উৎপাদন করতে হলে। মহাজাগতিক পটভূমি বিকিরণের এবং প্রশম ক্যাওন সংস্থায় সিপি-অমান্যতার তৎকালীন আবিষ্কার একে উৎসাহিত করে। এই তিনটি প্রয়োজনীয় "শাখারভ শর্তসমূহ" হল:
* ব্যারিয়ন সংখ্যা B অমান্য করতে হবে।
* সি-প্রতিসাম্য ও সিপি-প্রতিসাম্য অমান্য করতে হবে।
* তাপীয় সাম্যাবস্থার বাইরে আন্তঃক্রিয়া সম্পন্ন করতে হবে।

### ব্যারিয়ন সংখ্যা অসংরক্ষন
ব্যারিয়নের চেয়ে প্রতিব্যারিয়ন উৎপন্ন হতে হলে ব্যারিয়ন সংখ্যা অবশ্যই অসংরক্ষিত হতে হবে। কিন্তু এরসাথে সি-প্রতিসাম্য‌ও ভঙ্গিত হতে হবে যাতে অধিক ব্যারিয়ন উৎপাদক প্রক্রিয়া অধিক প্রতিব্যারিয়ন উৎপাদক প্রক্রিয়া দ্বারা প্রশমিত না হয়। এক‌ইভাবে সিপি প্রতিসাম্য‌ও ভঙ্গিত হতে হবে। সবশেষে এই আন্তঃক্রিয়া তাপীয় সাম্যাবস্থার বাইরে ঘটতে হবে নাহলে সিপিটি প্রতিসাম্য এই অসাম্যকে প্রশমিত করবে।

## তথ্যসূত্র

বিষয়শ্রেণী:জ্যোতিঃপদার্থবিজ্ঞান
বিষয়শ্রেণী:পদার্থবিজ্ঞানে অমীমাংসিত সমস্যা
বিষয়শ্রেণী:অপ্রতিসাম্য
আমিরপুর ইউনিয়ন

**আমিরপুর** বাংলাদেশের খুলনা জেলার বটিয়াঘাটা উপজেলার অন্তর্গত একটি ইউনিয়ন।

## ইতিহাস
কালের স্বাক্ষী বহনকারী পশুর নদীর তীরে গড়ে উঠা, বটিয়াঘাটা উপজেলার একটি ঐতিহ্যবাহী অঞ্চল হয়েছে।কাল পরিক্রমায় আজ আমিরপুর ইউনিয়ন শিক্ষা, সংস্কৃতি, ধর্মীয়অনুষ্ঠান এবং খেলাধুলাসহ বিভিন্ন ক্ষেত্রে তার নিজস্ব।

## আয়তন
এ ইউনিয়নের আয়তন ১৮.৪২ বর্গকিলোমিটার।

## উপাত্ত
২০১১ সালের আদমশুমারি অনুযায়ী এ ইউনিয়নের লোকসংখ্যা প্রায় ১৭৯৮৭ জন এবং গ্রামের সংখ্যা প্রায় ১৯টি। শিশু মৃত্যুর হার ৪৪%।

## শিক্ষা
২০০১ সালের শিক্ষা জরিপ অনুযায়ী এ ইউনিয়নের শিক্ষার হার ৬৫.৭৮% এবং প্রাথমিক বিদ্যালয়ের উপস্থিতির হার ৯৮%।
### শিক্ষা প্রতিষ্ঠান
* খারাবাদ বাইনতলা স্কুল এন্ড কলেজ
* বাইনতলা সরকারী প্রাথমিক বিদ্যালয়

## প্রশাসনিক কাঠামো
; এ ইউনিয়নের গ্রামগুলো হলো
* খারাবাদ
* তলাপড়া
* নারায়নখালী
* মজিদঘাটা
* দত্তপাড়া
* হাদিরাবাদ
* নারায়নপুর
* হাসিমপুর
* জয়পুর
* শ্যামগঞ্জ
* নিজগ্রাম
* কিসমত কুরিঘাটা
* রামভদ্রপুর
* কড়িয়া
* করেরঢোন
* কড়িয়াভিটা
* চর হাদিরাবাদ
* আমিরপুর

## কৃষি
এ ইউনিয়নের প্রধান কৃষি উৎপাদিত ফসল হলো ধান, ডাল ও তিল।

## হাট-বাজার
আমিরপুর ইউনিয়নের প্রধান ৫টি হাট-বাজার হলো:
* বাইনতলা বাজার
* জয়পুর বাজার
* কড়িয়া বাজার
* ফুলতলা বাজার (বর্তমানে বিলুপ্তি)
* ধাদুয়া বাজার

## যোগাযোগ ব্যবস্থা
আমিরপুর ইউনিয়নে যোগাযোগের প্রধান সড়ক রুপসা-গোরম্ভা সড়ক। প্রধান যোগাযোগ মাধ্যম বাস, অটোরিক্সা, টেম্পু, ভ্যান ও মোটরবাইক ইত্যাদি।

## জনপ্রতিনিধি
;চেয়ারম্যানগণের তালিকা

## তথ্যসূত্র
রেগ জেলা

**রেগ জেলা** আফগানিস্তানের কান্দাহার প্রদেশের দক্ষিণ অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির সীমানা পশ্চিমে হেলমান্দ প্রদেশ, উত্তরে পাঞ্জাই জেলা ও দামান জেলা, পূর্বে শরাবাক জেলা এবং দক্ষিণে পাকিস্তানের ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭,৯০০ জন এর মত। জেলাটি কেন্দ্রীয় শহর বলতে রেগ আলাকাদারী গ্রাম, যেটি জেলার দক্ষিণ-পূর্ব অংশে অবস্থান করছে। এছাড়াও পাকিস্তানের আন্তর্জাতিক সীমান্ত থেকে মাত্র কয়েক মাইল দুরে অবস্থিত।

জেলাটির প্রায় সকল এলাকাই বিস্তীর্ণ মরুভূমি এবং বেশ কয়েকটি বড় বড় বসতিও লক্ষ্য করা যায়।

## তথ্যসূত্র

## বহিঃসংযোগ
*এআইএমএস জেলা মানচিত্র

বিষয়শ্রেণী:কান্দাহার প্রদেশের জেলা
বিমল-কুমার

**বিমল-কুমার** হলো বাঙালি সাহিত্যিক হেমেন্দ্রকুমার রায় সৃষ্ট এডভেঞ্চার-রোমাঞ্চ কাহিনীর কাল্পনিক দুই চরিত্র। বিমল এবং কুমার জুটি বাংলা শিশুসাহিত্যে অত্যন্ত জনপ্রিয়। ১৯২৩ সালে বাংলা *মৌচাক* পত্রিকায় ধারাবাহিকভাবে প্রথম বিমল কুমার জুটির কাহিনী যকের ধন প্রকাশিত হয়।

## চরিত্রচিত্রণ
বিমল ও কুমার দুই বাঙালী যুবক যারা অভিযান প্রিয় ও অজানা রহস্যের খোঁজে পাড়ি দিতে ভালবাসে দেশ দেশান্তরে। দুজনেই শক্তপোক্ত ও বলশালী যুবক, অথচ নির্লোভ, মানবিক গুনে সমৃদ্ধ। বাঙ্গালীর ঘরকুনো বদনামকে দূর করতে গুপ্তধন উদ্ধারে পাহাড় জঙ্গল সমু্দ্রের নির্জন দ্বীপ এমনকি মঙ্গলগ্রহেও তারা অভিযান করেছে। তাদের সর্বক্ষনের সাথী পোষা কুকুর বাঘা। বিমল কুমারের পুরাতন ভৃত্য রামহরি তাদের সাথে বিভিন্ন অভিযানে অংশ নেয়। এছাড়া সুপন্ডিত বিনয়বাবু ও তরুন ছাত্র কমল একাধিক অভিযানে তাদের সঙ্গী হন।

## কাহিনী
* *যকের ধন* (১৯২৩)
* *মেঘদূতের মর্ত্যে আগমন* (১৯২৫)
* *ময়নামতীর মায়াকানন* (১৯২৬)
* *আবার যকের ধন*
* *অমাবস্যার রাত*
* *জেরিনার কণ্ঠহার* (১৯৪০)
* *ড্রাগনের দুঃস্বপ্ন*
* *অম্ররত দ্বীপ*
* *সোনার পাহাড়ের যাত্রী*
* *নীল সায়রের অচিনপুরে*
* *সুন্দরবনের রক্তপাগল* (১৯৪০)
* *কুমারের বাঘা গোয়েন্দা*
* *হিমালয়ের ভয়ঙ্কর*
* *সূর্যনগরীর গুপ্তধন*
* *প্রশান্তের আগ্নেয়দ্বীপ*
* *যক্ষপতির রত্নপুরী* (১৯৪১)
* *কুবের পুড়ীর রহস্য*
* *সুলু সাগরের ভুতুড়ে দেশ*
* *অসম্ভবের দেশে*
* *কুমার বিমলের রহস্য এডভেঞ্চার*
* *অদৃশ্যের কীর্তি*
* *পিশাচ*
* *ডালিয়ার অপমৃত্যু*
* *অগাধ জলের রুই কাতলা*
* *বাবা মুস্তাফার দাড়ি*
* *বনের ভেতরে নতুন ভয়*
* *গুহাবাসী বিভীষণ*
* *যে ছুরি কথা কয়*
* *মান্ধাতার মুল্লুকে*

## চলচ্চিত্র
হেমেন্দ্রকুমার রায়ের বিমল কুমার জুটির প্রথম কাহিনী *যকের ধন* দুইবার চলচ্চিত্রায়িত হয়েছে। ১৯৩৯ সালে প্রথম নির্মিত ছবিটিতে অভিনয় করেন ছায়া দেবী, অহীন্দ্র চৌধুরী ও জহর গাঙ্গুলি প্রমুখ। ১৯৯০ এর দশকে কলিকাতা দূরদর্শনে *আবার যকের ধন* টেলিসিরিয়াল হিসেবে প্রকাশিত হয়। ২০১৭ সালে যকের ধন (চলচ্চিত্র)তে চলচ্চিত্র বিমলের ভূমিকায় পরমব্রত চট্টোপাধ্যায় ও কুমারের ভূমিকায়  পরমব্রত ব্যানার্জী (অভিনেতা) অভিনয় করেছেন।|২০১৯ সালে সাগরদ্বীপে যকের ধন চলচ্চিত্র   মুক্তি পায়।এতে বিমল-কুমারের ভূমিকায় অভিনয় করেন পরমব্রত চট্টোপাধ্যায় এবং গৌরব চক্রবর্তী।

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:কাল্পনিক হিন্দু
বিষয়শ্রেণী:কলকাতার সংস্কৃতি
বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:বাংলা সাহিত্য
বিষয়শ্রেণী:অভিযানমূলক উপন্যাস
মগ জাতি

**মগ বা মঘ** আরাকান নিবাসী জাতি বিশেষ। জাতিতত্ববিদেরা এদের ইন্দো-চীন নিবাসী বলে মনে করেন। এদের মধ্যে মারমগরি, ভূঁইয়া মগ, বড়ুয়া মগ, রাজবংশী মগ, মারমা মগ, রোয়াং মগ, ভ্যুমিয়া মগ ইত্যাদি নামে জাত বিভাগ আছে।

## শ্রেণী ভাগ
এই সাতটি শ্রেণীকে মূলত তিন ভাগে ভাগ করা যায়। 
# ভ্যুমিয়া
# রাজবংশী
# মারমা মগ

## মগ দস্যু

মোগল সাম্রাজ্যের সঙ্গে শত্রুতার কারণে মগ দস্যুরা পর্তুগিজ জলদস্যুদের সঙ্গে যোগ দিয়ে তৎকালীন মোগল-শাসনাধীন বাংলায় অবাধ লুণ্ঠন, অপহরণ ও নির্বিচারে নারীদের উপর অত্যাচার চালাত।
মগ দস্যুরা বাংলার উপকূল থেকে লোকজন ধরে নিয়ে তাদের কাছে বিক্রি করত। মগদের বর্বরতার সংক্ষিপ্ত বিবরণ পাওয়া যায় ড. আহমদ শরীফের লেখায়। তিনি লিখেছেন, ‘মগ জলদস্যুরা জলপথে বাঙলাদেশের ভুলুয়া, সন্দ্বীপ, সংগ্রামগড়, বিক্রমপুর, সোনারগাঁ, বাকলা, যশোর, ভূষণা ও হুগলী লুণ্ঠন করত। তারা হিন্দু-মুসলিম, নারী-পুরুষ ও বড়-ছোট-নির্বিশেষে ধরে নিয়ে যেত। হাতের তালু ফুঁড়ে বেত চালিয়ে গরু-ছাগলের মতো বেঁধে নৌকার পাটাতনে ঠাঁই দিত। মুরগীকে যেভাবে দানা ছিটিয়ে দেওয়া হয়, তাদেরও তেমনি চাউল ছুড়ে দেওয়া হত খাবার জন্যে। এ অবহেলা ও পীড়নের পরেও যারা বেঁচে থাকত তাদেরকে ভাগ করে নিত মগে-পর্তুগীজে।

## মগের মুল্লুক
বাংলায় অতীতে বিভিন্ন দেশের জলদস্যুরা আসতো চুরি ডাকাতি বা সম্পদ লুট করতে। তাদের নিয়ে অনেক গল্প কবিতা ছড়া লেখা হয়েছে। একটি ভয়ানক দস্যু আসতো মগ রাজার দেশ থেকে। এরা ছিল মূলত পর্তুগীজ নৌ-দস্যুদের রাজাকার বাহিনী। মগরা আমাদের অঞ্চলে এসে যে অরাজকতার সৃষ্টি করতো তার মাত্রা বোঝানোর জন্য বলা হতো **মগের মুল্লুক** অর্থাৎ যা খুশি তাই করার দেশ। 

### মগের মুল্লুকের অবসান
আরাকান-রাজের সৈন্যদলের মধ্যে অনেক মগ ও অবৈতনিক পর্তুগিজ সৈন্য ছিল। এরা বছরে বারোমাস লুণ্ঠন, অপহরণ ও অত্যাচার চালাত। ১৬৬৩ খ্রিষ্টাব্দে নবাব শায়েস্তা খাঁ সেনাপতি হুসেনবেগের সহায়তায় আরাকান-রাজকে সম্পূর্ণ পরাজিত করে মোগলদের হৃত-ক্ষমতা পুনরুদ্ধার করেন; ১৬৬৬ খ্রিষ্টাব্দে তাঁর সেনাপতি ওমেদ খাঁ ও হুসেনবেগ চট্টগ্রাম ও সন্দ্বীপ দখল করে। শায়েস্তা খাঁর এই দুর্ধর্ষ অভিযানে চট্টগ্রাম থেকে পর্তুগিজ ও মগেরা অতি ক্ষিপ্রকারিতায় পালানোর (স্থানীয়ভাবে এই ঘটনা 'মগ-ধাওনি' নামে খ্যাত ছিল) সময় ১,২২৩টি কামান ফেলে যায়, কিন্তু অধিকাংশ ধনসম্পদ ঘড়ায় করে মাটিতে পুঁতে রেখে যায় (পরবর্তীকালে, মগ-পুরোহিতরা সাঙ্কেতিক মানচিত্রের সাহায্যে গোপনে এইসব স্থানে এসে ঘড়াগুলি উঠিয়ে নিয়ে যেতেন)। এইভাবে গোটা বাংলায় "মগের মুল্লুক"-এর অবসান ঘটে।

## কলকাতায় মগ দস্যু
ইংরেজ শাসনেও পর্তুগিজ হার্মাদদের দস্যুতার কথা শোনা যেত; ১৮২৪ খ্রিষ্টাব্দেও কলকাতায় মগ দস্যুর ভয় ছিল জনসমাজে। ১৭৯০ খ্রিষ্টাব্দে ইংরেজ সরকার হাওড়ার শিবপুরে (এখনকার বোটানিক্যাল গার্ডেনের কাছে) গঙ্গার একটা বাঁধ তৈরি করে মগ ও পর্তুগিজ দস্যুদের আগমন পথ বন্ধ করে দেন।

## তথ্যসূত্র

## বহির্পঠন
* *বিশ্বকোষ*, শ্রীনগেন্দ্রনাথ বসু সম্পাদিত (ত্রয়োদশ খন্ড), কলকাতা, ১৩০৯ বঙ্গাব্দ, ৬৭৮ পৃষ্ঠা
* বিশ্বকোষ

বিষয়শ্রেণী:বাংলাদেশের জাতিগোষ্ঠী
বিষয়শ্রেণী:ত্রিপুরার জাতিগোষ্ঠী
বিষয়শ্রেণী:মিয়ানমারের জাতিগোষ্ঠী
বিষয়শ্রেণী:চীনা-তিব্বতি ভাষার ব্যক্তি
শাহ ওয়ালী কোট জেলা

**শাহ ওয়ালী কোট জেলা** (, ) আফগানিস্তানের কান্দাহার প্রদেশের উত্তর অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে খাকরেজ জেলা, উত্তরে নৈশ জেলা ও ওরুজগান প্রদেশ, পূর্বে জবুল প্রদেশ এবং দক্ষিণে দামান জেলা এবং আর্ঘান্দাব জেলা রয়েছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩৮,৪০০ জন। সবচেয়ে দক্ষিণ অঞ্চলে অবস্থান করছে জেলাটির কেন্দ্রীয় শহর। জেলাটি তালেবান বাহিনীর জন্য পরিচিত।

## সাম্প্রতিক ঘটনাসমূহ
* ২০০৬ সালের ২২ এপ্রিল তারিখে, চারজন কানাডীয় সৈন্য একটি রাস্তার পাশ্ববর্তী  এলাকায় বোমা হামলায় নিহত হন।.
* ২০০৮ সালের ৬ অক্টোবর তারিখে, কমপক্ষে ৪০ বেসামরিক লোক একটি গেইল বিমান হামলায় নিহত হন।
* ২০১০ সালের ১০-১৪ জুন তারিখে, আফগান, অস্ট্রেলীয় ও মার্কিন যুক্তরাষ্ট্র বাহিনী শাহ ওয়ালী কোট অভিযান পরিচালনা করেন।
* ২০১২ সালের ১৬ই আগস্ট তারিখে, তারিখে মার্কিন যুক্তরাষ্ট্রের ব্ল্যাক হকের দুর্ঘটনাটি ঘটে, পরবর্তী তালিবান বাহিনী দায় স্বীকার করে।

## তথ্যসূত্র

## বহিঃসংযোগ
*এআইএমএস জেলার মানচিত্র

বিষয়শ্রেণী:কান্দাহার প্রদেশের জেলা
শরাবাক জেলা

**শরাবাক জেলা** আফগানিস্তানের কান্দাহার প্রদেশের দক্ষিণ-পূর্ব অংশে অবস্থিত একটি দূরবর্তী জেলা। জেলাটি কান্দাহার শহর থেকে প্রায় ১১০ কিলোমিটার দক্ষিণে এবং কান্দাহারের পূর্ব অঞ্চলে অবস্থান করছে। ভৌগোলিক অবস্থান অনুযায়ী জেলাটির সীমানা হচ্ছে পশ্চিমে রেগ জেলা, উত্তরে স্পিন বল্দাক জেলা এবং পূর্ব ও দক্ষিণে পাকিস্তান ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১০,২০০ জন এর মত। জেলাটি কেন্দ্রীয় শহর শরবাক অবস্থান করছে  জেলার পূর্ব অঞ্চলে ৯৮৫ মিটার উচ্চতায়।  বেলুচ এবং পশতু হচ্ছে সবচেয়ে প্রভাবশালী সম্প্রদায়।

জেলাটি বর্তমানে তালিবান কর্তৃক নিয়ন্ত্রিত হচ্ছে।

## তথ্যসূত্র

## বহিঃসংযোগ
*এআইএমএস জেলার মানচিত্র

বিষয়শ্রেণী:কান্দাহার প্রদেশের জেলা
ইয়ান আর্মিটেজ

**ইয়ান আর্মিটেজ** হলেন একজন মার্কিন শিশু অভিনয়শিল্পী। তিনি স্কটিশ অভিনেতা ইওন মর্টন এবং নাট্যশালা প্রযোজক লি আর্মিটেজের সন্তান। তিনি মার্কিন যুক্তরাষ্ট্রের সাবেক উপ-সচিব রিচার্ড লি আর্মিটেজ-এর নাতি। তিনি তার পিতা-মাতার সাথে মার্কিন যুক্তরাষ্ট্রের ভার্জিনিয়া রাজ্যের আর্লিংটন শহরে বসবাস করেন।

## অভিনয় জীবন
২০১৭ সালের জানুয়ারি মাসে, আর্মিটেজ মার্কিন টেলিভিশন চ্যানেল ইউনিভার্সাল টেলিভিশন-এ প্রচারিত পুলিশীয় দৃশ্যকাব্যের ধারাবাহিক *[[লো এন্ড অর্ডার: স্পেশাল ভিক্টিমস ইউনিট]]* এর "চেসিং থিও" নামক একটি পর্বে অভিনয় করেন, যেখানে তিনি থিও লেচেয়ার নামক একটি শিশুর চরিত্রে অভিনয় করেন, যে কিনা অপহৃত হয়েছিল। তাকে মার্কিন টেলিভিশন চ্যানেল ট্রুটিভি-এ প্রচারিত রিয়্যালেটি ধারাবাহিক অনুষ্ঠান *[[ইমপ্রাকটিক্যাল জোকার্স]]*-এর একটি পর্বে দেখা যায়, যেখানে তিনি হাস্যরস দলের সদস্য "ম্যুরি" বা "ম্যুর" এর সাথে কথা বলেন। তিনি মার্কিন টেলিভিশন চ্যানেল এইচবিও'তে প্রচারিত জনপ্রিয় শল্পপর্বের ধারাবাহিক *[[Big Little Lies (TV series)|বিগ লিটল লাইস]]*-এ "জিগি চাপম্যান" ভূমিকায় অভিনয় করেছেন এছাড়াও, তাকে মার্কিন লেখিকা জেনেটে ওয়ালস-এর ২০০৫ সালে প্রকাশিত স্মৃতিকথামূলক উপন্যাস "দ্য গ্লাস কেসল" এর চলচ্চিত্র সংস্করণ *[[The Glass Castle (film)|দ্য গ্লাস কেসল]]*-এ (২০১৭ সালে মুক্তিপ্রাপ্ত)হাজির হতে দেখা যায়। 

২০১৭ সালে, তিনি মার্কিন টেলিভিশন চ্যানেল সিবিএস-এর হাস্যরস দৃশ্যকাব্যের ধারাবাহিক *[[ইয়ং শেলডন]]*-এ ৯ বছর বয়সী "শেলডন কুপার" এর চরিত্রে অভিনয় করা শুরু করেন, ধারাবাহিকটির মূল চরিত্রটি মূলত জনপ্রিয় মার্কিন হাস্যরস ধারাবাহিক *[[The Big Bang Theory (TV series)|দ্য বিগ ব্যাং থিওরী]]-এর সাথে ঘটনার সম্পর্কযুক্ত।*

## চলচ্চিত্র সমূহ
### চলচ্চিত্র

### ছোট পর্দা

### ওয়েব

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:জন্মসাল যোগ করা হয়নি
বিষয়শ্রেণী:মার্কিন শিশু অভিনেতা
বিষয়শ্রেণী:জন্মভূমি যোগ করা হয়নি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২০০৮-এ জন্ম
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:জর্জিয়ার (মার্কিন যুক্তরাষ্ট্রের অঙ্গরাজ্য) অভিনয়শিল্পী
নিউ ইয়র্ক জল ট্যাক্সি

**নিউ ইয়র্ক জল ট্যাক্সি** বা নিউ ইয়র্ক ওয়াটার ট্যাক্সি (NYWT) হল নিউ ইয়র্ক সিটির ভিতর অবস্থিত একটি ওয়াটার ট্যাক্সি পরিষেবা, বিশেষ করে ইস্ট নদী এবং হাডসন নদীর বরাবর দর্শনীয় স্থান ঘুরে বেড়ানোর জন্য চার্টার এবং কম্যুটার পরিষেবা প্রদান করে। দর্শনীয় নৌকা এবং জল ট্যাক্সি হল নিউ ইয়র্ক ও নিউ জার্সি বন্দর থেকে পরিচালিত কয়েকটি বেসরকারী ফেরীর মধ্যে অন্যতম।

নিউ ইয়র্ক ওয়াটার ট্যাক্সি (NYWT) হল **দ্য ডরস্ট অর্গানাইজেশন ইনকর্পোরেটেডের** একটি অনুমোদিত সংস্থা। ডগলাস ডরস্ট এবং টম ফক্সের মধ্যে একটি অংশীদারী উদ্যোগ ২০০২  সালে  এনওয়াইডব্লুউটি (NYWT) কালো এবং সাদা চেকগুলি দিয়ে ছয়টি হলুদ জাহাজের দ্বারা যাত্রা শুরু করে। আজ দ্রুতগামী ১২ টি জাহাজ নিয়ে জল ট্যাক্সি পরিষেবা চালু রয়েছে।

জানুয়ারী ২০১০ সালে "সার্কেল লাইন দর্শনীয় স্থান ক্রুজ" নিউ ইয়র্ক জল ট্যাক্সি কিনে নেয়।

## জলযান
বাম|থাম্ব|ইস্ট নদীর উপরে ব্রুকলিন হাইটসের কাছাকাছি এড Rogowsky
বাম|থাম্ব|ব্রুকলিন ব্রিজ অভিমুখে পূর্ব নদীতে জিন ফ্ল্যাটো
**নিউ ইয়র্কের ওয়াটার ট্যাক্সি**র দ্বারা চারটি শ্রেণীর ১২ টি জলযান কাজ করে, যার বেশিরভাগই "নিউ ইয়র্ক হর্ন অফ অরগানুক হিরো [এসআইসি]" নামে পরিচিত।   লম্বা এড রাগোস্কি, জিন ফ্ল্যাটো, মেরিয়ান এস হিসকেল, স্যাম হোলস এবং সিমুর বি ড্রস্ট জাহাজগুলি অস্ট্রেলিয়ার সিডনিতে **ইকাত ক্রোথের**  দ্বারা পরিকল্পিত হয়েছিল এবং ২০০৫ থেকে ২০০৮ সাল পর্যন্ত গ্ল্যাডিং-হার্নন শিপ বিল্ডিং দ্বারা নির্মিত এবং ১৪৯ জন যাত্রী বহন করতে সক্ষম। জলযানগুলির গতি ২৮ নট।   লম্বা কার্ট বার্জার, জন কিথ, মাইকেল মান, মিকি মারফি এবং স্কুইলার মেয়ের জুনিয়র  ইংল্যান্ডের সাউথাম্পটনে  "নিগেল জি" দ্বারা ডিজাইন করা হয়েছিল এবং ২০০২ থেকে ২০০৩ সাল পর্যন্ত রবার্ট ই. ডেরেক্টর কানেকটিকাট শিপইয়ার্ডস, এলএলসি দ্বারা নির্মিত হয়েছিল এবং ৭৪ জন যাত্রী বহন করতে সক্ষম। জাহাজগুলির গতি ২৪ নট।

## পরিষেবাগুলি
নিউ ইয়র্কের ওয়াটার ট্যাক্সি বিভিন্ন ধরনের সেবা প্রদান করে থাকে, যার মধ্যে রয়েছে নিম্ন ম্যানহাটান এবং ডমো এবং জাতীয় ১১ সেপ্টেম্বর স্মারক ও মিউজিয়ামে ভর্তি জন্য পরিষেবা অন্তর্ভুক্ত। কোম্পানিটি জেটি ১১/ওয়াল স্ট্রিট থেকে আইকেইএ সুপারস্টোর এবং ফরেওয়ে মার্কেটের মধ্যে একটি শাটল সার্ভিস পরিচালনা করে, উভয়ই রেড হুক, ব্রুকলিনে অবস্থিত; এই সেবাটি "আইকিও এক্সপ্রেস শাটল" হিসাবে পরিচিত। আরেকটি পরিষেবা হল নাইট ক্রুজ দ্বারা ইস্ট নদী বরাবর  এবং নিউ ইয়র্ক হারবার কাছাকাছি ভ্রমণ। মৌসুমি ক্রুজ পরিষেবায় শীত ও গ্রীষ্মকালীন সফরের ইকোক্রুজ এবং নববর্ষের আগের দিন পারিবারিক ক্রুজ অন্তর্ভুক্ত।

## তথ্যসূত্র

## বহিঃসংযোগ
* 

বিষয়শ্রেণী:নিউ ইয়র্কের পরিবহন ব্যবস্থা
ইয়াহ্ইয়া চৌধুরী

**ইয়াহ্ইয়া চৌধুরী** (**জন্ম:** ১৭ ফেব্রুয়ারি ১৯৭৪) হলেন বাংলাদেশের একজন রাজনীতিবিদ যিনি সিলেট-২ আসনের সংসদ সদস্য ছিলেন।

## প্রাথমিক ও শিক্ষাজীবন
মোঃ ইয়াহ্ইয়া চৌধুরী ১৭ ফেব্রুয়ারি ১৯৭৪ সালে সিলেটের বিশ্বনাথের দেওকলশের দারোগার বাড়িতে জন্মগ্রহণ করেন। তার পিতার নাম এম. এ. হাই চৌধুরী ও মাতা মোছাঃ দিলওয়ারা বেগম চৌধুরী। তিনি সিলেট শহরের শাহজালাল জামেয়া ইসলামিয়া স্কুল এন্ড কলেজ থেকে এসএসসি ও সিলেট সরকারি কলেজ থেকে এইচএসসি সম্পন্ন করেন। এর পর যুক্তরাজ্যের ইউনিভার্সিটি অফ নর্থহ্যাম্পটন থেকে উচ্চশিক্ষা সম্পন্ন করেন।
## কর্মজীবন

### রাজনৈতিক জীবন
ইয়াহ্ইয়া চৌধুরী ২০১৪ সালের দশম জাতীয় সংসদ নির্বাচনে জাতীয় পার্টির প্রার্থী হিসেবে সিলেট-২ আসন থেকে সংসদ সদস্য নির্বাচিত হয়ে পরিবেশ ও বন মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে গণফোরামের প্রার্থী মোকাব্বির খানের কাছে তিনি পরাজিত হন।

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:সিলেটের রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:সিলেট সরকারি কলেজের প্রাক্তন শিক্ষার্থী
বিষয়শ্রেণী:শাহজালাল জামেয়া ইসলামিয়া স্কুল এন্ড কলেজের প্রাক্তন শিক্ষার্থী
বিষয়শ্রেণী:বিশ্বনাথ উপজেলার ব্যক্তি